A Bizottság 1383/2001/EK rendelete

(2001. július 6.)

a baromfihús-ágazatban a kiviteli engedélyek rendszerére vonatkozó részletes végrehajtási szabályok megállapításáról szóló 1372/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2916/95/EK rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2) bekezdésére, 8. cikke (13) bekezdésére és 15. cikkére,

mivel:

(1) A legutóbb a 2337/1999/EK rendelettel [3] módosított 1372/95/EK bizottsági rendelet [4] megállapítja a baromfihús-ágazatban a kiviteli engedélyek rendszere megvalósítására vonatkozó részletes végrehajtási szabályokat.

(2) Az 1291/2000/EK bizottsági rendelet [5] közös részletes alkalmazási szabályokat állapít meg a mezőgazdasági termékekkel kapcsolatos behozatali és kiviteli engedélyek és az előzetes rögzítési igazolások rendszerére vonatkozóan. Az említett rendelet 14. cikke megállapítja, hogy a kiviteli engedélyeken fel kell tüntetni a terméknek a mezőgazdasági termékek export-visszatérítésekhez használt termékkódjai szerinti 12 jegyű kódját vagy az azonos kategóriába tartozó termékek kódjait.

(3) Az eddigi tapasztalatok ismeretében és annak érdekében, hogy elősegítsük az engedélyek használatát a jelenleg különböző termékkategóriákba tartozó egész csirkék különféle kiszereléseinél, az összes kérdéses terméket ugyanazzal az engedéllyel kell exportálni. Az 1372/95/EK rendelet I. mellékletében megállapított termékkategóriákat tehát úgy kell módosítani, hogy a 4. kategóriába tartozó termékeket át kell tenni a 3. kategóriába.

(4) Az I. mellékletben rögzített biztosítékokat hozzá kell igazítani a visszatérítések nemrégiben végrehajtott változtatásaihoz, és a IV. mellékletben felsorolt országok listájának tükröznie kell a jelenleg javasolt érkezési helyeket.

(5) Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1372/95/EK rendelet I–IV. mellékletei helyébe e rendelet megfelelő mellékletei lépnek.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 6-án.

a Bizottság részéről

Franz Fischler

a Bizottság tagja

[1] HL L 305., 1995.12.19., 49. o.

[2] HL L 282., 1975.11.1., 77. o.

[3] HL L 281., 1999.11.4., 21. o.

[4] HL L 133., 1995.6.17., 26. o.

[5] HL L 152., 2000.6.24., 1. o.

--------------------------------------------------

I. MELLÉKLET

I. MELLÉKLET

Mezőgazdasági termékek termékkódja export-visszatérítésekhez | Kategória | Biztosíték mértéke (EUR/100 kg nettó tömeg) |

010511119000010511199000010511919000010511999000 | 1 | – |

010512009000010519209000 | 2 | – |

020712109900020712909990020712909190 | 3 | 6 6 6 |

020725109000020725909000 | 5 | 3 |

020714209900020714609900020714709190020714709290 | 6 a) | 2 |

020714209900020714609900020714709190020714709290 | 6 b) | 2 |

020727109990 | 7 | 3 |

020727609000020727709000 | 8 | 3 |

--------------------------------------------------

II. MELLÉKLET

IV. MELLÉKLET

Örményország, Azerbajdzsán, Fehéroroszország, Grúzia, Kazahsztán, Kirgizisztán, Moldova, Oroszország, Tádzsikisztán, Türkmenisztán, Üzbegisztán, Ukrajna.

--------------------------------------------------